**Gerard Dou** (myös *Gerrit,* 7. huhtikuuta 1613 Leiden – 9. helmikuuta 1675 Leiden) oli Alankomaiden kultakauden aikana vaikuttanut taidemaalari. Dou oli Rembrandtin oppilas, josta tuli yksi aikansa kaupallisesti menestyneimpiä taidemaalareita. Hänen teoksilleen on ominaista valokuvamaisen realistinen, voimakkaasti valaistu chiarascuro-tyyli. Dou kuvasi runsaasti erilaisia aiheita, mutta on tunnetuin pienikokoisista perhe-elämää esittävistä maalauksistaan.

Elämä ja ura
------------

Dou oli lasimestarin poika, joka koulutus alkoi varhain. Dou osallistui Bartholomeus Dolendon piirustustunneille jo 9-vuotiaana. Seuraavat kaksi vuotta hän opiskeli lasimaalausta Pieter Kouwenhornin opastuksella, ja ryhtyi sitten työskentelemään isälleen. Dousta tuli lasimestarien killan jäsen jo 12-vuotiaana. Vuonna 1628 Dousta tuli 14-vuotiaana Rembrandtin oppilas seuraavan kolmen vuoden ajaksi. Rembrandtin oppilaana Dou jäljitteli tämän tyyliä ja aiheita niin taitavasti, että useita hänen varhaisia maalauksiaan on pidetty Rembrandtin töinä.

Opintojensa jälkeen Dou alkoi luultavasti työskennellä itsenäisenä maalarimestarina. Hän kehitti oman pikkutarkan maalaustyylinsä, jonka ansiosta hänestä tuli erittäin tunnettu sekä Alankomaissa että ulkomailla. Dousta tuli yksi aikansa kalleimmista ja halutuimmista maalareista.

Ruotsalaisella lähettiläällä Spiering van Silvercroonilla oli Doun kanssa 500 guldenin arvoinen sopimus, jonka mukaan agentilla oli etuosto-oikeus kaikkiin Doun töihin Ruotsin kuningattaren Kristiinan nimissä. Doun töitä hankkivat myös arkkipiispa Leopold Wilhelm ja Cosimo III de' Medici. Doun töitä annettiin hollantilaisena lahjana myös Englannin kuninkaalle Kaarle II:lle. Kaarle II kutsui Doun myös hovimaalarikseen, mutta Dou kieltäytyi kutsusta.

Teoksia
-------

* Omakuva.Omakuva.
* Omakuva, 1635–1638. Cheltenham.Omakuva, 1635–1638. Cheltenham.
* Omakuva, 1640–1650.Omakuva, 1640–1650.
* Lukevan vanhan naisen muotokuva, 1630–1635? Kansallismuseo, Amsterdam.Lukevan vanhan naisen muotokuva, 1630–1635? Kansallismuseo, Amsterdam.
* Sipulia leikkaava tyttö, 1646.Sipulia leikkaava tyttö, 1646.
* Nukkuva koira, 1650. Museum of Fine Arts, BostonNukkuva koira, 1650. Museum of Fine Arts, Boston
* Hollantilainen kotirouva, 1650.Hollantilainen kotirouva, 1650.
* Puoskari, 1652. Boijmans Van Beuningen, Rotterdam.Puoskari, 1652. Boijmans Van Beuningen, Rotterdam.
* Lääkäri, 1653.Lääkäri, 1653.
* Klavikordia soittava nainen, 1665.Klavikordia soittava nainen, 1665.
* Astronomi kynttilänvalossa, 1665. Paul Getty-museo, Los Angeles.Astronomi kynttilänvalossa, 1665. Paul Getty-museo, Los Angeles.

Lähteet
-------

1. 1 2 3  Discover painter, draftsman Gerard Dou *rkd.nl*. Viitattu 27.9.2020. (englanniksi)
2. 1 2 3  Brenner, Carla & Riddell, Jennifer & Moore, Barbara: *Painting in the Dutch Golden Age – A Profile of the Seventeenth Century*, s. 135. Washington: National Gallery of Art, Washington, 2007.

Aiheesta muualla
----------------

* Kuvia tai muita tiedostoja aiheesta **Gerard Dou** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
	+ 2
* Ranska
* BnF data
* Saksa
* Israel
* Yhdysvallat
* Tšekki
* Australia
* Alankomaat
* Puola
* Vatikaani

 |
|  |
| Taiteenala | 
* Auckland
* South Australia
* KulturNav
* MusicBrainz
* Victoria
* Prado
* RKD Artists
* Städel
* ULAN

 |
|  |
| Henkilöt | 
* Alankomaat
	+ 2
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |